Diari Oficial de la Generalitat Valenciana


Sumari del DOGV 3266, del 17-06-1998 (1998/4527)

RESOLUCIÓ de 30 d'abril de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Valenciana del Corazón.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4527


Data del document
:   30-04-1998

Organisme emissor
:   Conselleria de Presidència

Tipus de document
:   Resolució

Anàlisi jurídica

RESOLUCIÓ de 30 d'abril de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Valenciana del Corazón. [1998/4527]
  
Vista la sol·licitud de data 10 de febrer de 1998, amb el número de Registre 7114, efectuada pel Sr. Antonio-Ignacio Quereda García en representació de la Fundación Valenciana del Corazón, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que per escriptura de data 9 de desembre de 1997, i amb número de protocol 5746, atorgada davant del notari de l'Il·lustre Col·legi de València, Sr. Rafael Gómez-Ferrer Sapiña, compareix el Sr. Adolfo Cabadés O'Callaghan, en representació de l'Institut Valencià Procor (INSVACOR), amb la voluntat de constituir en aquest acte la fundació denominada "Fundación Valenciana del Corazón".
  
Observades pel Protectorat algunes deficiències en la redacció estatutària, van ser esmenades mitjançant escriptura de rectificació, atorgada pel Sr. Francisco-Javier Chorro Gascó, en representació de l'Insvacor, Institut Valencià Procor, i que va ser autoritzada pel mateix notari, en data 17 d'abril de 1998, i amb el número 1.856 del seu protocol.
  
Segon
  
Segons l'article 2 dels seus Estatuts, la Fundació té per objecte essencial la promoció de la salut en l'àmbit de la investigació, prevenció, tractament i rehabilitació de les malalties cardiovasculars. Podrà col·laborar també, en general, en tot allò que puga contribuir a millorar la salut en la comunitat tal com la defineix l'Organització Mundial de la Salut. Són objectius primordials de la Fundació la realització de les següents activitats: 1 Estimular el desenrotllament de la investigació cardiovascular a la Comunitat Valenciana. 2 Ajudar a la prevenció de les malalties cardiovasculars. 3 Contribuir a la millora de l'assistència dels pacients cardiovasculars. 4 Promoure la rehabilitació dels malalts cardíacs en el triple aspecte físic, psicològic i social.
  
De conformitat amb l'article 4t estatutari, seran beneficiàries de la fundació les persones naturals o jurídiques i institucions públiques o privades que, complint amb els requisits que estableix la legislació vigent, acrediten mèrits en investigacions científiques o culturals i, en general, tots aquells que el Patronat estime que contribueixen als fins de la fundació, seleccionant-los d'acord amb els principis d'imparcialitat i no discriminació que hauran de concretar-se en les corresponents bases, normes o regles que elabore el Patronat.
  
Tercer
  
La dotació de la Fundació, segons consta en l'escriptura de constitució, de data 9 de desembre de 1997, és de cinc milions de pessetes (5.000.000 PTA), aportada pel fundador.
  
La realitat d'aquesta aportació dinerària s'acredita mitjançant un certificat de l'entitat de crèdit Deutsche Bank, SAE, incorporat a l'escriptura de constitució.
  
Quart
  
D'acord amb allò que s'ha previst en l'atorgament tercer de l'acta fundacional i el capítol III dels Estatuts, el Patronat és l'òrgan de govern, representació i administració de la fundació. El Patronat estarà constituït pel Fundador, l'Institut Valencià Procor (INSVACOR), el càrrec del qual serà vitalici, i aquest conforme a la Llei designarà cada quatre anys una persona física que el represente, i per onze persones més designades per INSVACOR, en aquest cas exerciran els seus càrrecs per un període de quatre anys. D'entre els membres del Patronat s'elegirà un president; tres vicepresidents, 1r, 2n i 3r; un secretari; un tresorer i un mínim de sis vocals. El president ixent d'INSVACOR es convertirà en vicepresident primer de la fundació, el vicepresident científic d'INSVACOR, ocuparà el càrrec de vicepresident segon. El president de la Societat Valenciana de Cardiologia formarà part del Patronat.
  
El Patronat inicial queda compost per les següents persones que acceptaren els seus càrrecs de conformitat amb la legislació vigent:
  
Presidente: INSVACOR Institut Valencià Procor, representat pel Sr. Vicente López Merino.
  
Vicepresident primer: Sr. Adolfo Cabadés O'Callaghan.
  
Vicepresident segon: Sr. Francisco Sogorb Garri.
  
Vicepresident tercer: Sr. Juan Mir Piqueras.
  
Secretari: Sr. José-María Iranzo Velasco.
  
Tresorer: Sr. Salvador García Baños.
  
Vocals: Sr. Antonio-Salvador Sanz; Sr. Juan-José Colomer Barber; Sr. Antonio Quereda García; Sr. Antonio Vidal Teruel; Sr. Javier Casanova Casanova i Sr. Fernando Gómez Colomer.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Els fins i activitats que, segons l'article 2, última frase, dels Estatuts fundacionals, han de realitzar-se a través de l'Institut Valencià Procor, s'entenen que requeriran de la prèvia autorització del Protectorat -d'acord amb l'article 26 de la Llei de Fundacions citada- del conveni, contracte o de l'instrument jurídic que regule les relacions entre la fundació i el patró-fundador citat a l'efecte de consecució i realització dels indicats fins.
  
Quart
  
La carta fundacional i els Estatuts, continguts en l'escriptura pública de 9 de desembre de 1997, esmenada per una altra escriptura de data dèsset d'abril de 1998, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, tenint en compte el fi que persegueix segons l'article 2n dels seus Estatuts.
  
No obstant això, d'acord amb l'article 9.2, en relació al 31.3 de la Llei de Fundacions, s'entén que en l'article 34, segon paràgraf estatutari, les entitats públiques destinatàries del romanent són de naturalesa no fundacional.
  
Cinqué
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a fundació la denominada "Fundación Valenciana del Corazón" en el Registre de Fundacions de la Comunitat Valenciana amb el número 297(V) i classificar-la de caràcter científic d'investigació en l'àmbit de la salut i de la sanitat. El seu domicili radicarà a València, Plaça Dramaturg Faust i Hernández Casajuana, número 2, baix.
  
Segon
  
Inscriure els Estatuts per què ha de regir-se la Fundació, elevats a escriptura pública davant del notari de l'Il·lustre Col·legi de València, Sr. Rafael Gómez-Ferrer Sapiña, en data 9 de desembre de 1997, amb el número 5746, del seu protocol, modificats parcialment per escriptura de 17 d'abril de 1998, autoritzada pel mateix notari, amb número 1.856 del seu protocol.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Notifiqueu l'actual Resolució, amb l'advertiment que contra aquesta, que no esgota la via administrativa, podrà presentar recurs ordinari davant d'aquest mateix òrgan o davant del conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 d'abril de 1998.- El secretari general: Jorge Lamparero Lázaro.